แจ้งเข้ามาเป็นรอบที่4 เรื่องปัญหาขยะที่ไม่ได้รับการแก้ไข ซ้ำแล้วยิ่งเลวร้ายกว่าเดิม ปัญหาขยะที่ย้ายจากจุดเดิมมาจุดใหม่ก็ยังเน่าเละเหมือนเดิม มีการทิ้งขยะนอกถังอยู่ตลอดถึงแม้ถังขยะจะมีที่ว่างให้ทิ้ง มีการนำเศษอาหารมาวางที่พื้น จุดทิ้งขยะที่ย้ายมาวางใหม่เป็นดิน ฝนตกลงมาแทบทุกวันทำให้เน่าส่งกลิ่นเหม็นคลุ้งแมลงวัน นกพิราบ สารพัดสร้างความสกปรกและเดือดร้อนผู้อยู่อาศัยบริเวณนี้เป็นอย่างมาก 

ทางกทม.แจ้งว่านำขยะมาวางบริเวณนี้เพราะรถขยะไม่สามารถเข้าไปเก็บในซอยย่อยได้ แล้วไม่ทราบว่าเมื่อไรจะมีการจัดการให้มีรถขยะขนาดเล็กวิ่งผ่านมาซักที ได้แต่รอมาหลายปี 

การมีอยู่ของจุดทิ้งขยะตรงนี้ทำให้คนที่ไม่มีจิตสำนึกยังคงทิ้งขยะไม่ลงถัง ไม่สามารถแก้ไขได้ กทม.โปรดพิจารณานำถังขยะออกจากบริเวณนี้ เพื่อไม่ให้มีการทิ้งขยะตรงนี้สร้างความสกปรกอีก

อนึ่ง  การทิ้งขยะในที่สาธารณะ มีความผิดตามพระราชบัญญัติรักษาความสะอาดและความเป็นระเบียบเรียบร้อยของบ้านเมือง พ.ศ. 2535 มาตรา 31(2) และ มาตรา 54)